నితిన్ మీనన్

నితిన్ నరేంద్ర మీనన్ (జననం 1983 నవంబరు 2) భారతీయ క్రికెట్ ఆటగాడు, అంపైరు.  అతను కుడిచేతి వాటం బ్యాట్స్‌మన్, లిస్ట్ A క్రికెట్‌లో మధ్యప్రదేశ్‌కు ప్రాతినిధ్యం వహించాడు. అతను ఇప్పుడు అంపైర్‌గా ఉన్నాడు. 2015–16 రంజీ ట్రోఫీ లోను, ఆస్ట్రేలియాలోని షెఫీల్డ్ షీల్డ్‌లో మ్యాచ్‌లలోనూ నిలిచాడు.  2020 జూన్లో, అతను నిగెల్ లాంగ్ స్థానంలో ICC అంపైర్ల ఎలైట్ ప్యానెల్‌కు పదోన్నతి పొందాడు.  అతని తండ్రి నరేంద్ర మీనన్ కూడా క్రికెటరు, అంపైరు.

అంపైరింగ్ కెరీర్ 
అతను 2017 జనవరి 26న భారతదేశం, ఇంగ్లండ్‌ల మధ్య తన మొదటి ట్వంటీ20 ఇంటర్నేషనల్ (T20I) మ్యాచ్‌లో నిలిచాడు  2017 మార్చి 15న ఆఫ్ఘనిస్తాన్, ఐర్లాండ్ మధ్య తన మొదటి వన్డే ఇంటర్నేషనల్ (ODI) మ్యాచ్‌లో నిలిచాడు 

2018 అక్టోబరులో, అతను 2018 ICC మహిళల వరల్డ్ ట్వంటీ20 కోసం పన్నెండు మంది ఆన్-ఫీల్డ్ అంపైర్‌లలో ఒకరిగా ఎంపికయ్యాడు.  అతను ఇయాన్ గౌల్డ్‌తో కలిసి 2019 ఇండియన్ ప్రీమియర్ లీగ్ ఫైనల్‌కు ఆన్-ఫీల్డ్ అంపైర్‌గా ఉన్నాడు.

2019 నవంబరులో భారతదేశంలో ఆఫ్ఘనిస్తాన్, వెస్టిండీస్ మధ్య  ఒక టెస్ట్ మ్యాచ్‌కు ఆన్-ఫీల్డ్ అంపైర్‌లలో మీనన్ ఒకరు. ఈ స్థాయిలో అంపైరింగ్ చేసిన 62వ భారతీయుడిగా నిలిచాడు.  2020 ఫిబ్రవరిలో, ఆస్ట్రేలియాలో జరిగే 2020 ICC మహిళల T20 ప్రపంచ కప్‌లో మ్యాచ్‌లలో అంపైర్‌లలో ఒకరిగా ICC అతనిని పేర్కొంది. 

2020 జూన్‌లో మీనన్, ఇంగ్లండ్‌కు చెందిన నిగెల్ లాంగ్ స్థానంలో ICC అంపైర్ల ఎలైట్ ప్యానెల్‌కు ఎలివేట్ చేయబడి, ఆ జాబితాలోకి ప్రవేశించిన మూడవ భారతీయ అంపైరయ్యాడు.

మూలాలు 

వికెట్ కీపర్లు
భారతీయ క్రికెట్ క్రీడాకారులు
జీవిస్తున్న ప్రజలు
1983 జననాలు